יחסי בולגריה–דרום אפריקה

יחסי בולגריה–דרום אפריקה הם יחסי החוץ שבין הרפובליקה הבולגרית לבין דרום אפריקה. היחסים הדיפלומטיים בין המדינות כוננו רשמית ב-2 בפברואר 1992.

יחסים כלכליים 
בשנת 2016 ייצאה בולגריה לדרום אפריקה סחורה בשווי 134 מיליון דולר אמריקאי. נתחים גדולים מהסחורה הם סוללות חשמליות, עופרת נחושת, זרעי חמניות, זרעי שמן, קרבונט, מכסי פלסטיק, טבק גולמי. לעומתה, דרום אפריקה ייצאה לבולגריה סחורה בשווי 20.6 מיליון דולר אמריקאי. נתחים גדולים מהסחורה הם משאיות, לבנת פחם, פרי הדר, דם אנושי, נחושת מזוקקת וצמר מעובד.

נציגויות 
 בולגריה מיוצגת בדרום אפריקה על ידי קונסוליה בקייפטאון וכן על ידי שגרירות שהיא מחזיקה בפרטוריה, בירת המדינה.
 דרום אפריקה מיוצגת בבולגריה על ידי קונסוליה בוארנה וכן על ידי שגרירות שהיא מחזיקה בסופיה, בירת המדינה.

הערות שוליים